《寄题赵仁父两山堂》
宋代·徐侨

两山对立著君三，山意无穷勿浪参。静底规摹随处有，忙时事浪个中涵。

移文肯为轻离北，采菊何尝索见南。会取孔门仁者意，等闲风月不虚谈。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。